**Netehniskais kopsavilkums**

***Izmēģinājuma dzīvnieka lietotājs, ievērojot ierobežotas pieejamības informācijas aizsardzību, izmēģinājuma projekta netehniskajā kopsavilkumā norāda:***

*Informāciju par izmēģinājuma projekta nosaukumu, mērķiem, tostarp paredzamajiem kaitējumiem izmēģinājumu dzīvniekiem un ieguvumiem, kās arī ziņas par izmantojamo dzīvnieku skaitu un sugu;*

**Nosaukums: „Medicīnisko iemaņu pilnveide medicīnas, veterinārmedicīnas studentiem, rezidentiem, ārstiem un veterinārārstiem ārstnieciskā darba kvalitātes uzlabošanai”**

**Mērķis:** Nodrošināt teorētiskus un praktiskus kursus medicīnas un veterinārmedicīnas personālam, kuros tiek apgūta pareiza un droša rīcība veicot medicīniskas un veterinārmedicīniskas manipulācijas, kā arī ķirurģiskas operācijas.

**Kaitējums:** pēc procedūrasdzīvnieks tiek eitanizēts.

**Ieguvumi:** Kursu absolventi iegūs neizstājams prasmes un pilnveidos savas līdzšinējas zināšanas un prasmes sarežģītās ķirurģiskās tehnikās un manipulācijās. Šāda veida zināšanas un prasmes ievērojami samazinās iespējamo ārsta/veterinārārsta kļūdas rašanās risku un kopumā uzlabos medicīnisko un veterinārmedicīnisko aprūpi.

Apmācību nolūkā, izmantojot mācību dzīvniekus, tiek imitēta situācija līdzīgi, kāda tā ir veterinārajā klīnikā vai slimnīcā, kad pacients ir dzīvnieks vai cilvēks.

Uz mācību dzīvniekiem tiks veiktas tikai tādas procedūras un manipulācijas, kuru apguve nav iespējama, izmantojot datorsimulācijas, zemākos dzīvniekus vai audu kultūras.

**Dzīvnieku skaits un suga**: Gada laikā plānots izmantot 150 nobarojamās jauncūkas.

P***iedāvājumus, kas ietver jau izvērtētās un noraidītās alternatīvās metodes, lai aizstātu, samazinātu un pilnveidotu dzīvnieku izmantošanu procedūrā;***

Kursu dalībnieki, pirms uzsāks darbu ar mācību dzīvniekiem, savas iemaņas pilnveidos uz iepriekš sagatavotām datorsimulāciju iekārtām.

Uz mācību dzīvniekiem tiks veiktas tikai tādas procedūras un manipulācijas, kuru apguve nav iespējama uz audu kultūrām.

Mācību grupu dalībnieku skaitu veido ar aprēķinu, lai izmantotu pēc iespējas mazāku procedūrām pakļauto dzīvnieku skaitu.

***Apraksts par pasākumiem, kas veikti, lai izvairītos no procedūras dublēšanās***

Apmācības notiks, sekojot pirms tam izstrādātas un akreditētas mācību programmas ietvariem.

Apmācību process notiek profesionālās pilnveides programmas eksperta un sertificēta veterinārārsta vadībā. Analogu piedāvājumu Latvijā nav.

**Mācību procesa organizācija:**

Mācību process sastāv no sekojošām daļām:

1. *Teorētiskās*: kursanti vispirms apgūst teoriju, trenējas uz manekena un datorsimulatora,
2. *Praktiskās*: Eksperta uzraudzībā veic darbības ar mācību dzīvniekiem.